 మలయాళ ప్రముఖ నటిపై లైంగిక దాడి కేసులో నిందితుడిగా ఉన్న హీరో దిలీప్కు కోర్టు బెయిల్ను నిరాకరించింది. పోలీస్ కస్టడీని జూలై 25 వరకు పొడిగించింది. సోమవారం దిలీప్ను అరెస్ట్ చేసిన పోలీసులు కోర్టులో హాజరు పరిచారు. 48 గంటల రిమాండ్ తర్వాత శనివారం వరకు పోలీసు కస్టడీని కోర్టు విధించింది. తాజాగా ఆ పోలీసు కస్టడీ ముగియడంతో సాయంత్రం ఐదు గంటల ప్రాంతంలో అంగామలై మేజిస్ట్రేట్ ముందు దిలీప్ను ప్రవేశపెట్టారు పోలీసులు. ఈ కేసులో దిలీప్ను రెండో ముద్దాయిగా చేర్చేందుకు పోలీసులు సిద్ధమవుతున్నారు.    అయితే.. విచారణకు దిలీప్ సహకరించడం లేదని, ఏ ఒక్క ప్రశ్నకూ దిలీప్ సరైన బదులు ఇవ్వడం లేదని కోర్టుకు పోలీసులు వెల్లడించారు. ఒకవేళ దిలీప్కు బెయిల్ ఇస్తే.. బాధిత హీరోయిన్కు దిలీప్ బెదిరింపులు ఎక్కువయ్యే ప్రమాదం ఉందని, అంతేగాకుండా అది శాంతి భద్రతల సమస్య వరకు దారితీసే ప్రమాదమూ ఉందని కోర్టుకు వివరించారు. ఇప్పుడు దిలీప్కు బెయిల్ ఇవ్వొద్దని, జైలు నుంచి బయటకు వెళితే.. ఆమెపై లైంగిక దాడి జరుపుతూ వీడియో తీసిన ఫోన్ను కూడా మాయం చేసే అవకాశాలున్నాయన్న ఆందోళనను పోలీసులు వెలిబుచ్చారు.    వీడియో తీసిన ఫోన్ను పల్సర్ సునీ నుంచి తీసుకున్న అడ్వొకేట్ ప్రతీశ్ చాకోను విచారించాల్సి ఉందని, ఆయన నుంచి ఫోన్ను స్వాధీనం చేసుకోవాల్సి ఉందని కోర్టుకు తెలిపారు. ఈ నేపథ్యంలో దిలీప్ రిమాండ్ను అంగామలై ఫస్ట్ క్లాస్ మేజిస్ట్రేట్ కోర్టు జూలై 25వరకు పొడిగించింది. కాగా, ఈ కేసుకు సంబంధించి దిలీప్ రెండో భార్య కావ్య మాధవన్ను, ఆమె తల్లిని, సినిమా డైరెక్టర్ లాల్, ఎమ్మెల్యే పీటీ థామస్లను కూడా విచారించేందుకు దర్యాప్తు బృందం సిద్ధమవుతోంది.
 malayaala pramukha natipai laingika daadi kesulo ninditudigaa unna heero dileepku kortu beyilnu niraakarinchindi. polies kastadeeni juulai 25 varaku podiginchindi. somavaram dileepnu arest chesina poliisulu kortulo haajaru parichaaru. 48 gantala remand tarvaata sanivaaram varaku polisu kastadeeni kortu vidhinchindi. taajaagaa aa polisu custady mugiyadamtho saayantram aidu gantala praantamlo angaamalai magistrate mundu dileepnu pravesapettaaru poliisulu. ee kesulo dileepnu rendo muddaayigaa cherchenduku poliisulu siddhamavutunnaaru.    ayithe.. vichaaranaku dilip sahakarinchadam ledani, e okka prasnakuu dilip saraina badulu ivvadam ledani kortuku poliisulu velladinchaaru. okavela dileepku beyil iste.. baadhita heroinku dilip bedirimpulu ekkuvayye pramaadam undani, antegakunda adhi saanti bhadratala samasya varaku daariteese pramaadamuu undani kortuku vivarinchaaru. ippudu dileepku beyil ivvoddani, jailu nunchi bayataku velithe.. aamepai laingika daadi jaruputuu veedio teesina fonnu kuudaa maayam chese avakaasaalunnaayanna aandolananu poliisulu velibuchaaru.    veedio teesina fonnu palsar sunee nunchi teesukunna advocate prateesh chaakonu vichaarinchaalsi undani, aayana nunchi fonnu swaadheenam chesukovalsi undani kortuku telipaaru. ee nepathyamlo dilip remandnu angaamalai fust class magistrate kortu juulai 25varaku podiginchindi. kaga, ee kesuku sambandhinchi dilip rendo bharya kaavya maadhavannu, aame tallini, sinima director lal, emmelye pt thamaslanu kuudaa vichaarinchenduku daryaaptu brundam siddhamavutondi.